|  |  |
| --- | --- |
|  |  |
| **Република Србија** |  |
| **МИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГ** |  |

Министарство за људска и мањинска права и друштвени дијалог, упућује

**Ј А В Н И П О З И В**

**организацијама цивилног друштва за подношење кандидатуре за чланство у Савету за праћење спровођења Стратегије превенције и заштите од дискриминације за период од 2022. до 2030. године**

**I О САВЕТУ**

Одлуком Владе у августу 2015. године образован је Савет за праћење реализације Акционог плана за примену Стратегије превенције и заштите од дискриминације за период од 2014. до 2018. године, као прво радно тело Владе у области превенције и заштите од дискриминације. Савет је радио до 2019. године, у различитим сазивима, на задацима праћења напретка у извршењу мера и спровођењу активности предвиђених Акционим планом за примену ове стратегије и благовременог упозоравања на изазове у њиховом извршењу, као и на задацима усвајања периодичних извештаја о спровођењу ове стратегије. Овај савет се показао као ефикасан, партиципативан и транспарентан начин за праћење спровођења предвиђених активности и мера, праћење и евалуацију ефеката мера као и даље усмеравање јавних политика у предметној области на основу резултата.

Усвајањем Стратегије превенције и заштите од дискриминације за период од 2022. до 2030. године („Сл. гласник РС”, број 12/22) предвиђен је наставак ове праксе, у виду образовања Савета за праћење спровођења Стратегије превенције и заштите од дискриминације за период од 2022. до 2030. године (у даљем тексту: Савет), са циљем успостављања механизма континуиране сарадње између партнера који су наведеном стратегијом и пратећим акционим плановима одређени као носиоци мера и активности, али и као партнери на националном и локалном нивоу, у јавном и цивилном сектору. Тако је и првим акционим планом (за период 2022–2023. године) за спровођење наведене стратегије у оквиру активности 2.3.1 предвиђено образовање Савета, који, поред представника органа државне управе релевантних за спровођење мера предвиђених овом стратегијом, чине и представници организација цивилног друштва које се баве промоцијом и заштитом права група које су у ризику од дискриминације.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз транспарентан процес изврши избор **до 10 (десет),** организација цивилног друштва чији ће представници бити предложени на именовање за чланство у Савету.

2. Јавни позив је намењен организацијама цивилног друштва које делују у области људских права и заштите права и унапређења положаја припаданица и припадника група у повећаном ризику од дискриминације.

3. **Право учешћа** на Јавном позиву имају организације цивилног друштва основане и регистроване сагласно позитивним прописима Републике Србије које делују у областима утврђеним овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати **следеће** **критеријуме**:

1. да су **уписaне у рeгистaр нajмaњe пет година** прe oбjaвљивaњa oвoг jaвнoг пoзивa[[1]](#footnote-1);
2. да **актом о оснивању или статутом имају утврђене циљеве** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ);
3. да поседују **искуство и експертизу на програмима/пројектима** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година**.

**Пожељно** је да оргaнизaциjе цивилнoг друштвa које се кандидују испуњавају и **следеће** **критеријуме**:

1. да поседују **искуство у координацији, комуникацији и сарадњи са другим организацијама цивилног друштва, односно да су чланице мреже или друге асоцијације организација цивилног друштва;**
2. да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе, **у последњих 5 (пет) година.**[[2]](#footnote-2)

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*);
* **попуњен Образац о релизованим пројектима** које је организација реализовала у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година** (*Анекс 2 - Образац о реализованим програмима/пројектима*);
* **попуњен Образац о објављеним публикацијама** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), које је организација објавила **у претходних 5 (пет) година** (*Анекс 3 – Образац о објављеним публикацијама*);
* **да представник кога организација предлаже за кандидата за чланство/ заменика кандидата у Савету није функционер или државни службеник односно ангажован у органу јавне управе** (*Анекс 4 – Изјава о одсуству сукоба интереса*).

Пожељно је доставити:

* **доказ о чланству у мрежи или другој асоцијацији организација цивилног друштва** (*референцу која документује чланство или уговор, меморандум о сарадњи, потврду мреже или друге асоцијације*);
* **доказ о искуству у раду радних група и других радних и саветодавних тела** које формирају органи јавне управе(*списак радних тела и називе органа који су их основали и годину оснивања, а пожељно је доставити и копију решења/одлука о именовању*).

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 9.1.2023. године до 31.1.2023. године**.

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем, на адресу:** **sek.scd@minljmpdd.gov.rs**, са напоменом: **„Кандидатура за чланство у Савету за праћење спровођења Стратегије превенције и заштите од дискриминације за период од 2022. до 2030. године.“**

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је **Комисија за избор организација цивилног друштва за чланство у Савету за праћење спровођења Стратегије превенције и заштите од дискриминације за период од 2022. до 2030. године**, која је састављена од представника Министарства за људска и мањинска права и друштвени дијалог.

Комисија је дужна да најкасније у року од **30 дана од дана истека рока за подношење пријава** донесе **Предлог организација цивилног друштва за чланство у Савету за праћење спровођења Стратегије превенције и заштите од дискриминације за период од 2022. до 2030. године** (у даљем тексту: Предлог). Овај Предлог, заједно са Листом пристиглих пријава, Листом одбачених пријава и Ранг листом, биће објављен на званичној интернет страници Министарства за људска и мањинска права и друштвени дијалог, на којој је објављен и Јавни позив.

Именовање чланова Савета извршиће Влада, на предлог Министарства за људска и мањинска права и друштвени дијалог, које на основу члана 12. став 3. Закона о министарствима („Сл. гласник РС”, бр. 128/20 и 116/22), обавља послове државне управе који се односе на антидискриминациону политику.

Евентуална питања око поступка подношења пријава могу се упутити електронском поштом, на адресу: **sek.scd@minljmpdd.gov.rs****,** или телефоном на број: 011/311-38-95.

**VII ДОДАТНЕ ИНФОРМАЦИЈЕ**

1. Напомињемо да Министарство за људска и мањинска права и друштвени дијалог **није** у могућности да изабраним представницима организација цивилног друштва обезбеди накнаду за рад у Савету, нити да сноси трошкове њиховог доласка и одласка на састанке Савета.

2. Потребни обрасци, као и додатне информације за њихово попуњавање се налазе у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијама
4. Анекс 4 – Изјава о одсуству сукоба интереса.

1. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија по службеној дужности увидом у регистре које води Агенција за привредне регистре. [↑](#footnote-ref-1)
2. Критеријуми 4. и 5. означени као „пожељно” нису елиминационог карактера, већ ће се додатно вредновати у процесу селекције. [↑](#footnote-ref-2)